"तुमचा चौकीदार ठामपणे उभा आहे आणि देशाची सेवा करत आहे. पण मी एकटा नाही. भ्रष्टाचार, समाजात पसरलेली घाण यांच्याविरोधात आवाज उठवणारा प्रत्येक जण चौकीदार आहे. देशाच्या प्रगतीसाठी काम करणारा प्रत्येक जण चौकीदार आहे. आज प्रत्येक भारतीय MainBhiChowkidar, असं म्हणत देशाचं रक्षण करत आहे," असं त्यांनी म्हटलं आहे.  

Twitter पोस्ट समाप्त, 1

हा संदेश देण्यासाठी त्यांनी तीन मिनिटांचा एक व्हीडिओ पोस्ट केला आहे. मोदींनी स्वत:ला चौकीदार असं संबोधलं आहे. स्वत: भ्रष्टाचार करणार नाही आणि करूही देणार नाही असं ते म्हणाले. 

काँग्रेस अध्यक्ष राहुल गांधी सतत 'चौकीदार चोर है' अशा शब्दांत मोदींवर टीका करतात.  विशेषत: रफाल मुदद्यावर विरोधकांनी सरकारवर  टीकेची झोड उठवली आहे. भाजपने मात्र या सर्व आरोपांचा इन्कार केला आहे.

सोशल मीडियावर प्रतिक्रियांचा पाऊस 

ही घोषणा केल्यानंतर सोशल मीडियावर  विविध प्रतिक्रियांचा पाऊस पडत आहे. 

रेल्वेमंत्री पियुष गोयल यांनीही ट्विट केलं आहे. "#MainBhiChowkidar या मोहिमेत सहभाग घेताना अतिशय आनंद होत आहे. भारताचा नागरिक म्हणून माझं देशावर प्रेम आहे. भ्रष्टाचार, दारिद्र्य आणि कट्टरवादाचा पराभव करण्यासाठी मी शक्य ते सगळं करेन..तसंच संपन्न, सुरक्षित आणि सक्षम भारताची निर्मिती करण्यासाठी मदत करेन," असं ट्विट त्यांनी केलं आहे. 

कर्नाटकचे माजी मुख्यमंत्री सिद्धारमैया यांनी चोराने स्वतःला चौकीदार दाखवणे ही शोकांतिक असून खऱ्या पोलिसांचा अवमान असल्याचं म्हटलं आहे. 

याच शब्दात असंख्य ट्विटर युजर्सनी या मोहिमेला पाठिंबा दिला आहे. पुण्याचे खासदार अनिल शिरोळे यांनीसुद्धा याच आशयाचं ट्विट केलं आहे. 

त्याचवेळी हे एक चांगलं गाणं असून ते निवडणुकीवर केंद्रित नको होतं. एखादं चांगलं उद्दिष्ट ठेवून ते आधीच काढायला हवं होतं अशी प्रतिक्रिया राज रॉकर या ट्विटर युजरने दिली आहे.

"सर्वसमावेशक अर्थव्यवस्था महत्त्वाची आहे. आता लोकांच्या खात्यात थेट पैसे जातात. आधीच्या सरकारमध्ये 100 रुपये मंजूर केले तर लाभार्थींना 15 रुपये मिळत असत," अशा शब्दांत सिद्धार्थ पै यांनी या मोहिमेला प्रतिसाद दिला आहे. 

"चौकीदार चोर है या आरोपाला 'मै भी चौकीदार' हे उत्तर म्हणजे गेल्या काही काळातील उत्तम मोहीम आहे. असं यशवंत देशमुख यांना वाटतं. निवडणुकीचा अंतिम टप्पा सुरू झाला असून रंगतदार सामन्याची वाट पाहतोय," असंही ते पुढे म्हणाले. 

त्याचवेळी... \n\nवरील लेखासाठी मला एक चांगले शीर्षक द्या.
#MainBhiChowkidar : नरेंद्र मोदींची प्रचारात उडी